CELEX: C2005/106/40
Language: da
Date: 2005-04-30 00:00:00
Title: Sag C-118/05: Sag anlagt den 10. marts 2005 af Kommissionen for De Europæiske Fællesskaber mod Den Portugisiske Republik

30.4.2005   
            
            
               DA
            
            
               Den Europæiske Unions Tidende
            
            
               C 106/20
            
         Sag anlagt den 10. marts 2005 af Kommissionen for De Europæiske Fællesskaber mod Den Portugisiske Republik
   (Sag C-118/05)
   (2005/C 106/40)
   Processprog: portugisisk
   Ved De Europæiske Fællesskabers Domstol er der den 10. marts 2005 anlagt sag mod Den Portugisiske Republik af Kommissionen for De Europæiske Fællesskaber ved António Caeiros og Sara Pardo, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Principalt, at det fastslås, at Den Portugisiske Republik har tilsidesat sine forpligtelser i henhold til artikel 24, stk. 1, i Europa-Parlamentets og Rådets direktiv 2000/60/EF (1) af 23. oktober 2000 om fastlæggelse af en ramme for Fællesskabets vandpolitiske foranstaltninger, idet den ikke har sat de nødvendige love og administrative bestemmelser i kraft for at efterkomme direktivet.
            
         
               —
            
            
               Subsidiært, at det fastslås, at Den Portugisiske Republik har tilsidesat sine forpligtelser i henhold til artikel 24, stk. 1, i ovennævnte direktiv, idet den ikke straks har underrettet Kommissionen herom.
            
         
               —
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Fristen for gennemførelsen af direktiv 2000/60/EF udløb den 22. december 2003.
   
      (1)  EFT L 327 af 22.12.2000, s. 1.